Axolotl

Axolotl ni amfibia anayejulikana kwa kubaki katika hatua ya utoto maisha yote. Hii huitwa neoteny. Spishi hii hupatikana nchini Meksiko, hasa katika eneo la Xochimilco. Axolotl ni maarufu kwa mwili wake wenye miguu ya nje ya kupumua na maisha yake ya majini wakati wote. https://www.britannica.com/animal/axolotlAxolotl ni maarufu kwenye mitandao ya kijamii kwa sifa zake za pekee.

Makazi na Maisha
Kwa asili, axolotl waliishi katika maziwa ya Chalco na Xochimilco, lakini leo wanaonekana zaidi katika mifereji ya Xochimilco kwa sababu maziwa ya asili yamepotea. Mazingira ya makazi yao yameharibiwa na ujenzi wa miji, uchafuzi wa maji, na kuongezeka kwa shughuli za binadamu.  https://www.conservation.org/learning/axolotl-facts 

Axolotl wanapendelea maji baridi. Makazi yao yamepungua sana, na hii imeleta hatari kubwa kwa spishi hii. Majumba ya tangisamaki mbalimbali duniani, kama Aquarium of the Pacific, wanaeleza kuwa axolotl hupendelea kukaa karibu na chini ya maji na hawapendi mwanga mkali. https://www.aquariumofpacific.org/onlinelearningcenter/species/axolotl

Muonekano
Axolotl wana miili laini, miguu minne midogo, na miguu ya nje inayofanana na matawi pande za kichwa chao. Miguu hii hutumika kupumua na ndiyo sifa yao ya pekee inayowatofautisha na amfibia wengine. Wana rangi tofauti kulingana na mazingira, kama kahawia, nyeusi, au nyeupe. Hii huwasaidia kujificha katika mazingira yao. Axolotl wenye rangi isiyokolea, ikiwa ni pamoja na aina maarufu ya waridi, ni adimu nje ya uangalizi wa kibinadamu na wamefugwa na wanadamu kama pet.  https://animaldiversity.org/accounts/Ambystoma_mexicanum/

Lishe na Tabia
Kwa upande wa chakula, axolotl ni carnivora. Kwa kawaida hula minyoo, wadudu wa majini, na crustacea wadogo.  Hawatumii macho kutafuta chakula, bali hutegemea mjongeo na hisia za kugusana. Hawana meno, na hula kwa kufungua midomo yao haraka na kunyonya maji. 

Tabia yao ni tulivu, na kwa kawaida hawashambulii bila sababu. Lakini, axolotl wachanga wanaofugwa wakati mwingine huuma miguu na mikono ya kila mmoja, haswa kwenye mizinga iliyojaa. Wanapenda kukaa chini ya maji na kupumzika sehemu zenye kivuli. Wanasonga polepole na hutumia muda mwingi wakitafuta chakula kwenye mchanga au jiwe. 

Changamoto za Uhifadhi
Axolotl ni spishi iliyo katika hatari kubwa ya kutoweka. Kulingana na taarifa kutoka Conservation International na vyanzo vingine vya uhifadhi, idadi ya axolotl porini imepungua sana kutokana na:
Uchafuzi wa maji
Ujenzi wa makazi ya binadamu 
Spishi vamizi kama sato na carp
Kupotea kwa maziwa ya asili  https://burpee.org/zoology/axolotl/

Miradi imeanzishwa Mexico ili kusaidia kuwalinda, ikiwa ni pamoja na kutengeneza mazingira bora kwenye mifereji ya Xochimilco na ufugaji katika taasisi za elimu na makumbusho ya sayansi. Axolotl wanakabiliwa na kutoweka porini lakini wanastawi katika masomo na elimu ya kisayansi.  

Hitimisho
Axolotl ni mnyama wa pekee mwenye historia ndefu katika mazingira ya Mexico. Ingawa wanaonekana kuwa viumbe wadogo na wapole, wanahitaji ulinzi mkubwa kutokana na hatari nyingi zinazowakabili. Kwa msaada wa miradi ya uhifadhi na utafiti unaoendelea, spishi hii ina nafasi ya kuendelea kuishi na kufahamika na vizazi vijavyo.

Tanbihi

Jamii:amfibia